CELEX: 32016R1957
Language: lv
Date: 2016-11-04 00:00:00
Title: Komisijas Īstenošanas regula (ES) 2016/1957 (2016. gada 4. novembris) par atsevišķu preču klasifikāciju kombinētajā nomenklatūrā

9.11.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 301/6
               
            KOMISIJAS ĪSTENOŠANAS REGULA (ES) 2016/1957
      (2016. gada 4. novembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 4. novembrī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Izstrādājums, kas sastāv no elektroniskiem komponentiem – startera, piedziņas, regulatora un apstāšanās vienības – (t. s. “elektroniskais vadības bloks (ECU)”), atrodas alumīnija taisnstūrveida korpusā, kura izmēri ir 98 × 74 × 20 mm un svars ir 160 g.
                     Izstrādājums piegādā strāvu mehānisko transportlīdzekļu ksenona priekšējiem galvenajiem lukturiem.
                     Ja šie lukturi ir ieslēgti, izstrādājums vispirms pārvērš iebūvētās elektrosistēmas 12 V līdzstrāvu 1 200  V līdzstrāvā un nogādā to aizdedzes elementam (uzrādīšanas brīdī nav pieejams). Otrkārt, izstrādājums pārvērš līdzstrāvu maiņstrāvā, lai iedegtu lukturus, un pastāvīgi rada nepieciešamo spriegumu (85 V), lai tie degtu pietiekami spoži.
                     Sk. attēlu (*).
                  
                  
                     8504 40 90 
                  
                  
                     Klasifikācija noteikta, ievērojot kombinētās nomenklatūras 1., 3.c) un 6. vispārīgo interpretācijas noteikumu un KN kodu 8504 , 8504 40  un 8504 40 90  formulējumu.
                     Klasificēšana pie kontroles vienībām pozīcijā 8537  nav iespējama, jo izstrādājums ir paredzēts, lai pārvērstu 12 V līdzstrāvu 1 200  V līdzstrāvā un lai pārvērstu 12 V līdzstrāvu 85 V maiņstrāvā – šīs funkcijas aptver pozīcija 8504 .
                     Tā kā neviena no funkcijām nav uzskatāma par aparāta galveno funkciju XVI sadaļas 3. piezīmes nozīmē, tas klasificējams apakšpozīcijā, kurai ir lielākais kārtas skaitlis.
                     Tāpēc izstrādājums klasificējams ar KN kodu 8504 40 90  pie citādiem statiskajiem pārveidotājiem.
                  
               
            (*)  attēls pievienots tikai informācijai.